1 . WordPress vefur og tímaverkefni ( 30% ) Hver nemandi stofnar vef á WordPress.com og hefur frjálst val um sniðmát . Vefurinn þarf að innihalda a.m.k. tólf síður eða færslur . Ein af síðunum á að heita Verkefni og þar eiga að birtast verkefni sem sett verða fyrir í tímum ( sjá kennsluáætlun ) og stóra vefgreiningarverkefnið sem fjallað er um í lið 2 . Efnistök á vefnum eru frjáls , en hafið skýr markmið með honum . Þetta getur til dæmis verið umfjöllun um ykkur sjálf , náms - og starfsferil , áhugamál og efni því tengt . Eða fréttavefur . Eða ímyndað fyrirtæki sem þið ætlið að stofna . Eða hvað sem er . Hafið markmiðin einungis skýr . Í lok námskeiðsins verður lagt mat á vefinn og eftirfarandi haft til grundvallar : Er búið að stofna vefinn ? Eru tímaverkefni öll inni á honum ? ( Sjá fyrir neðan ) . Uppbygging forsíðu Styður skipulag og efni við markmiðin Framsetning efnis á vefnum ( texti , tenglar og myndefni ) Tímaverkefni sem eiga að vera á vefnum : Gera einn dæmigerðan notanda og notendasögu hans . Notandi og saga hans fyrir einn af neðangreindum vefjum ( 13. sept ) : Vefstefna / Drög að vefstefnu ( 13. sept ) . Greinargerð um mun á ferð og flæði notenda ( 27. sept ) . Greinargerð um flokkunaræfingu ( 4. okt ) . Stytta texta um helming og gera vefvænni ( 1. nóv ) . - sjá síðast í glærum dagsins . Skil á verkefni : 2. desember . Verkefnið byggir á greiningu á íslenskum vef sem nemandi rýnir og skilar ítarlegri skýrslu . Samhliða þarf að gera samanburð við forsíðu annars sambærilegs vefs og sá vefur má vera erlendur . Nemandi getur komið með tillögu að vef sem hann vill skoða eða kennarar úthlutar verkefni . Þetta geta verið vefir fyrirtækja , stofnana , sveitarfélaga eða félagasamtaka , valið er nokkuð opið . Vefir fjölmiðla og fréttavefir henta aftur á móti ekki vel í þessa greiningu . Látið vita fyrir 11. október hvaða vefur og samanburðarvefur verða fyrir valinu . Fjallið um vefinn út frá verkefnalýsingu hér fyrir neðan . Setjið saman niðurstöður ykkar í skýrslu ( hámark 10 síður ef skýrsla væri sett upp í Word ) ásamt skýringarmyndum og birtið á WordPress-vefnum ykkar . Hafið vefvæna framsetningu í huga við vinnslu verkefnisins . Hafið einn flokk í leiðarkerfi vefsins sem heitir Verkefni . Setjið niðurstöður úr greiningunni þar undir . Hafið umfjöllunina fyrst og fremst fræðilega fyrir utan lýsingu á eigin upplifun , styðjist við og vísið til lesefnis á námskeiðinu . VERKEFNASKIL : Birtið greininguna á vefnum ykkar í síðasta lagi 18. nóvember . ( Athugið að vefurinn þarf ekki að vera tilbúinn að öðru leyti fyrir þann tíma ) . Látið vita um leið hvaða fyrirkomulag þið viljið hafa á kynningu : örfyrirlestur eða myndband . ( liður i ) . Lýsing á verkefninu er í nokkrum hlutum ( a til i ) . Styðjast má við þessa skiptingu í skýrslunni en þess þarf ekki . Gætið þess þó að öllum hlutum í henni séu gerð skil . a . Viðtal við vefstjóra Hafið samband við vefstjóra vefsins ( eða annan ábyrgðarmann ) og óskið eftir viðtali . Spyrjið vefstjóra út í : markmið með vefnum hvort vefurinn hafi vefstefnu og reglur um ritstjórn / skrif hverjir séu markhópar hve margir koma að vefnum innan fyrirtækisins spyrjið um plön til næstu 2 - 3 ára og aðra þætti sem þið teljið að nýtist ykkur við gerð skýrslunnar Helstu niðurstöður úr viðtali settar fram í skýrslunni . Hvaða áhrif hafði vefurinn á þig ( first impression ) ? Talið út frá tilfinningu ykkar . Hvað var það sem þið fyrst tókuð eftir ? Hvaða áherslur eru á forsíðunni ? Hversu auðvelt er að átta sig á megin markmiðum vefsins skv. viðtali við vefstjóra ? Endurspeglar forsíðan hlutverk og markmið vefsins ? Greinið skipulag vefsins . Þjónar hann þörfum notenda að ykkar mati ? Eru flokkar lýsandi og endurspegla hlutverk vefsins ? Hvernig kemur vefurinn út í snjallsíma og spjaldtölvu ? Takið dæmi / skjáskot . c . Sex lykilatriði í vefhönnun skv. Steve Krug Steve Krug ( Don‘t Make Me Think ) segir að hönnun vefs eigi að vera miðuð við skönnun , ekki lestur . Sex mikilvæg atriði eru nefnd í bókinni . Uppfyllir FORSÍÐA vefsins þessar kröfur ? Er skýr virðingarröð á forsíðu ? Er skýr notkun á hefðum ? Eru skýrt afmarkaðir þættir á síðunni ? Er lítið af truflunum ? Lesið nánar um þessi áhersluatriði hjá Steve Krug í bókinni Don‘t Make Me Think , 3. kafla . d. Samanburðargreining á FORSÍÐU annars vefs Auk greiningar á vef eigið þið að bera FORSÍÐU vefsins sem er til skoðunar saman við forsíðu annars sambærilegs vefs ( t.d. í samkeppni ) út frá sömu sex atriðum Steve Krugs . e. Framsetning á efni Greinið framsetningu efnis á vefnum . Takið fyrir þrjár síður og / eða fréttir sem dæmi um meðferð texta , mynda og umbrots . Hvað er vel gert ? Hvað má betur fara ? Setjið þessar þrjár síður upp á nýtt út frá því sem þið hafið lært í námskeiðinu um framsetningu efnis og birtið á vefnum ykkar . Fáið fjóra notendur til að taka þátt í einfaldri notendaprófun , eða svokallaðri skæruliðaprófun , á vefnum . Þið getið sett upp prófun í beinu framhaldi af tímanum 11. október . Fylgið leiðbeiningum frá kennslu og í lesefni Helstu niðurstöður úr prófunum settar fram í skýrslunni . Tilgreinið hvaða úrbætur / lagfæringar mætti gera á vefnum út frá niðurstöðum prófana Tilgreinið hvernig þið völduð notendur , hverjir tóku þátt ( aldur , kyn , staða en ekki nöfn ) og hvar prófanir fóru fram Það er nóg að biðja notendur um að leysa verkefni á vefnum í tölvu . Fáið notendur til að lýsa upplifun sinni af vefnum í síma þó þeir leysi ekki öll verkefnin Lýsið því hvaða verkefni notendur fengu og hvernig verkefnin gengu . Ná í WAVE plugin / extension í vafra eða fara inn á wave.webaim.org og slá inn lénið sem á að prófa . Nóg er að skoða forsíðu vefsins en tólið mælir hverja síðu fyrir sig . Skrá niður hve margar villur ( errors ) eru á vefnum og túlka þær eins og mögulegt er , þ.e. útskýra hvaða villur þetta eru og af hverju þær skipta máli . Allar þessar upplýsingar er að finna í WAVE tólinu . Tólið er keyrt í gegnum vefinn og þegar því er lokið er hægt að smella á fánann vinstra megin til að sjá villurnar . Við hverja villu er merkt hve oft hún kemur fyrir og blátt icon við hliðina á sem er hægt að smella á og fá nánari upplýsingar um hverja villu fyrir sig . Allt sem er rautt eru villur , gult eru viðvaranir . Sjá nánar hér : wave.webaim.org / help . Skoða skerpu / contrast á vefnum . Eru einhverjar contrast villur á vefnum ? Hver margar eru þær þá ? Contrast upplýsingarnar eru valdar efst í tólinu fyrir miðju . Athuga fyrirsagninar . Eru þær í réttri röð eða kvartar WAVE undan þeim ? Hvaða stig ( e. level - H1 , H2 ... ) vantar þá ? Til að sjá upplýsingar um fyrirsagnirnar er iconið af blaði sem er neðst í leiðakerfinu vinstra megin valið . h. Hraði vefsins Mælið hraða vefsins skv. Google PageSpeed Insights og túlkið niðurstöðuna , þ.e. hvar úrbóta er þörf ( eins og þið treystið ykkur til . Ekki er þörf á að fara í tæknilegar lýsingar ) . Fjallið bæði um niðurstöðu fyrir Desktop og Mobile og getið þess hvaða einkunn vefurinn fær . Skjáskot af niðurstöðum er hjálplegt í skýrslunni . i . Örkynning á niðurstöðum - kynning í tíma eða myndband Með verkefninu þurfið þið að skila örkynningu ( 3 - 5 mínútur ) þar sem þið fjallið um megin niðurstöður ykkar úr vefrýninni . Þið getið valið um eftirfarandi : Halda örkynningu í tíma 22. nóvember . Takið upp myndband , hlaðið því upp á YouTube eða Vimeo , og fellið inn ( embed ) á vefinn ykkar . Þið hafið frjálsar hendur um hvernig þið vinnið kynninguna en hafið hugfast að koma kjarnanum úr niðurstöðu greiningarinnar skýrt á framfæri . Í byrjun desember verður heimapróf sem felst í nokkrum ritgerðaspurningum úr efni námskeiðsins ( lesefni , fyrirlestrar og gestafyrirlestrar ) . Gert er ráð fyrir að það taki þrjá til fjóra tíma að leysa prófið , en þið fáið einn sólarhring til að svara því .